ΑΠΟΦΑΣΕΙΣ
Αριθμ. 1571/23/ΓΠ
Επικαιροποίηση του Κανονισμού Λειτουργίας
του Προγράμματος Μεταπτυχιακών Σπουδών
«Βιοτεχνολογία - Ποιότητα Διατροφής και Περιβάλλοντος» του Τμήματος Βιοχημείας και Βι-
οτεχνολογίας της Σχολής Επιστημών Υγείας του
Πανεπιστημίου Θεσσαλίας, σύμφωνα με τον
ν. 4957/2022 .
Η ΣΥΓΚΛΗΤΟΣ ΤΟΥ
ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 79 και 80 του ν. 4957/2022 (Α’ 141).
2. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας και Θρησκευμάτων, με την
οποία ορίζεται ότι τα υφιστάμενα κατά τη δημοσίευση
του ν. 4957/2022 ΠΜΣ θα αξιολογηθούν σύμφωνα με
τις διατάξεις του ν. 4957/2022 και θα πρέπει να έχουν
προσαρμόσει τις διαδικασίες τους σύμφωνα με αυτόν,
όπως είναι η επικαιροποίηση της απόφασης του Κανονισμού τους.
3. Το άρθρο 66 του ν. 4917/2022 (Α’ 67), όπως τροποποιήθηκε με το άρθρο 66 του ν. 4950/2022 (Α’ 128) και
τις διατάξεις του άρθρου 448 του ν. 4957/2022 (Α’ 141).
4. Την υπό στοιχεία 8907/18/ΓΠ/14-5-2018 (Β’ 2111)
απόφαση της Συγκλήτου, σύμφωνα με την οποία το
Π.Μ.Σ. «Βιοτεχνολογία - Ποιότητα Διατροφής και Περιβάλλοντος», επανιδρύθηκε σε εφαρμογή των διατάξεων
του άρθρου 32 του ν. 4485/2017 (Α’ 114).
5. Τις υπό στοιχεία 13296/18/ΓΠ/26-6-2018 (Β’ 3201)
και 4009/21/ΓΠ/5-3-2021 (Β’ 1097) αποφάσεις της Συγκλήτου με τις οποίες εγκρίθηκε και τροποποιήθηκε
αντίστοιχα, ο Κανονισμός λειτουργίας του Π.Μ.Σ. «Βιοτεχνολογία - Ποιότητα Διατροφής και Περιβάλλοντος»
6. Την απόφασή της Συνέλευσης του Τμήματος Βιοχημείας και Βιοτεχνολογίας της Σχολής Επιστημών
Υγείας του Πανεπιστημίου Θεσσαλίας στην υπ’  αρ.
159η/16-11-2022 συνεδρίασή της, με την οποία επικαιροποιήθηκε ο Κανονισμός Μεταπτυχιακών Σπουδών του
Π.Μ.Σ. «Βιοτεχνολογία - Ποιότητα Διατροφής και Περιβάλλοντος», σύμφωνα με τις διατάξεις του ν. 4957/2022
(Α’ 141).
7. Τη θετική εισήγηση της Επιτροπής Μεταπτυχιακών
Σπουδών.
8. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολο-
γισμού του Ιδρύματος, αποφασίζουμε:
Την επικαιροποίηση, σύμφωνα με τον ν. 4957/2022
(Α’ 141/) του Κανονισμού Λειτουργίας του Π.Μ.Σ. «Βιοτεχνολογία - Ποιότητα Διατροφής και Περιβάλλοντος»
του Τμήματος Βιοχημείας και Βιοτεχνολογίας της Σχολής Επιστημών Υγείας του Πανεπιστημίου Θεσσαλίας,
ως εξής:
ΠΑΝΕΠΙΣΤΗΜΙΟ ΘΕΣΣΑΛΙΑΣ - ΠΟΛΥΤΕΧΝΙΚΗ ΣΧΟΛΗ
ΤΜΗΜΑ ΒΙΟΧΗΜΕΙΑΣ ΚΑΙ ΒΙΟΤΕΧΝΟΛΟΓΙΑΣ
ΚΑΝΟΝΙΣΜΟΣ ΛΕΙΤΟΥΡΓΙΑΣ
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ
«ΒΙΟΤΕΧΝΟΛΟΓΙΑ-ΠΟΙΟΤΗΤΑ ΔΙΑΤΡΟΦΗΣ ΚΑΙ ΠΕΡΙΒΑΛΛΟΝΤΟΣ»
ΕΙΣΑΓΩΓΗ
Το ΠΜΣ «Βιοτεχνολογία - Ποιότητα Διατροφής και Περιβάλλοντος» του Τμήματος Βιοχημείας και Βιοτεχνολο-
γίας του Πανεπιστημίου Θεσσαλίας ιδρύθηκε με την υπό
στοιχεία 8907/18/ΓΠ/14-5-2018 (Β’ 2111) και λειτουργεί
σύμφωνα με τις διατάξεις του ν. 4957/2022.
Ο παρών Εσωτερικός Κανονισμός του ΠΜΣ ακολουθεί το Γενικό Κανονισμό Μεταπτυχιακών Σπουδών του
Πανεπιστημίου Θεσσαλίας - (http://www.uth.gr/static/
miscdocs/20181009_kanonismos_PMS.pdf) και εγκρίθηκε αρχικά από τη Συνέλευση του Τμήματος Βιοχημείας
και Βιοτεχνολογίας του Πανεπιστημίου Θεσσαλίας στην
υπ’ αρ. 159/16-11-2022 συνεδρίασή της και στη συνέχεια
από τη Σύγκλητο του Πανεπιστημίου Θεσσαλίας στην
υπ’ αρ. 285/20-01-2023 συνεδρίασή της, μετά από σύμφωνη γνώμη της Επιτροπής Μεταπτυχιακών Σπουδών
του Π.Θ. Ο παρών Εσωτερικός Κανονισμός δημοσιεύεται
στην Εφημερίδα της Κυβερνήσεως, αναρτάται στο διαδικτυακό τόπο του Τμήματος, κοινοποιείται στο Υπουργείο
Παιδείας και Θρησκευμάτων και τίθεται σε ισχύ.
Ο Εσωτερικός Κανονισμός δύναται να τροποποιείται
και να αναθεωρείται περιοδικά με συνεχείς βελτιώσεις
και επικαιροποιήσεις, χωρίς να χάνει τη βασική δομή του
και το περιεχόμενο, με απόφαση της Συνέλευσης του
Τμήματος Βιοχημείας και Βιοτεχνολογίας του Παν/μίου
Θεσσαλίας, κατόπιν σχετικής εισήγησης του Διευθυντού
του ΠΜΣ και ακολουθώντας την ανωτέρω διαδικασία
δημοσίευσης στην Εφημερίδα της Κυβερνήσεως.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 436
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Άρθρο 1
Αντικείμενο και Σκοπός του Προγράμματος
Μεταπτυχιακών Σπουδών
1. Αντικείμενο και σκοπός του ΠΜΣ
Αντικείμενο του Προγράμματος Μεταπτυχιακών Σπουδών (ΠΜΣ) είναι η επιστημονική κατάρτιση και ειδίκευση
επιστημόνων σε θέματα εφαρμογής βιοτεχνολογικών
μεθοδολογιών και προσεγγίσεων στον έλεγχο, τη μελέτη,
τη διασφάλιση και τη βελτίωση της ποιότητας της διατροφής και του περιβάλλοντος. Η βιοτεχνολογία πλέον
αναπτύσσεται ραγδαία σε ένα ολοκληρωμένο, συνθετικό
και συνδετικό εργαλείο για τη διασφάλιση και βελτίωση
της ποιότητας στους δύο παραπάνω τομείς. Ειδικότερα,
σκοπός του προγράμματος είναι να παρέχει εκπαίδευση
στο ευρύ και αναπτυσσόμενο πεδίο της εφαρμογής της
βιοτεχνολογίας για την επίτευξη της ολοένα και αυξανόμενης ζήτησης:
(α) για ασφαλή και καινοφανή διατροφικά προϊόντα,
με δυνατότητα ανιχνευσιμότητας συστατικών και ελέγχου της ποιότητας κατά μήκος της αλυσίδας παραγωγής
τους, καθώς και εκτίμησης της διατροφικής αξίας τους
για τον άνθρωπο ως τελικό καταναλωτή, με έμφαση στο
μεταβολισμό και την τοξικότητα τους, και
(β) για αειφορική διαχείριση του περιβάλλοντος, με έμφαση στη διατήρηση της βιοποικιλότητας, την εκτίμηση
των ανθρωπογενών επεμβάσεων στα διάφορα επίπεδα
των οικοσυστημάτων και τη διαχείριση γεγονότων και
φαινομένων περιβαλλοντικής υποβάθμισης.
Στα πλαίσια αυτά το προτεινόμενο πρόγραμμα φιλοδοξεί να καλύψει ένα σημαντικότατο μέρος των ανα-
γκών που προκύπτουν από την έλλειψη εκπαιδευμένων
στελεχών στον παραπάνω τομέα και να διαμορφώσει
αποφοίτους ικανούς να σταδιοδρομήσουν σε ιδιωτικούς
και δημόσιους φορείς παρακολούθησης της χημικής και
οικολογικής ποιότητας του περιβάλλοντος, φορείς διαχείρισης και αποκατάστασης υποβαθμισμένων οικο-
συστημάτων, εταιρείες βιοτεχνολογίας και τροφίμων,
εταιρείες παραγωγής αγροχημικών, καλλυντικών και
φαρμάκων, εταιρείες ανάπτυξης νέων βιοτεχνολογικών
προϊόντων με εφαρμογές στην γεωργία, φορείς διασφάλισης ποιότητας σε γεωργία, περιβάλλον και τρόφιμα,
κέντρα αναπτυξιακού σχεδιασμού, ερευνητικά κέντρα
και εργαστήρια, εκπαιδευτικά ιδρύματα, τεχνολογικά
και περιβαλλοντικά πάρκα.
2. Τίτλος σπουδών
Το ΠΜΣ απονέμει Δίπλωμα Μεταπτυχιακών Σπουδών
(ΔΜΣ) με τίτλο: «ΒΙΟΤΕΧΝΟΛΟΓΙΑ-ΠΟΙΟΤΗΤΑ ΔΙΑΤΡΟΦΗΣ ΚΑΙ ΠΕΡΙΒΑΛΛΟΝΤΟΣ» (MSc in BIOTECHNOLOGY-
QUALITY ASSESSMENT IN NUTRITION AND THE
ENVIRONMENT).
3. Κατηγορίες υποψηφίων στο ΠΜΣ
Στο ΠΜΣ γίνονται δεκτοί κάτοχοι τίτλων πρώτου κύκλου
σπουδών ΑΕΙ (Πανεπιστήμια και ΤΕΙ) των Σχολών Επιστημών Υγείας, Θετικών Επιστημών, Γεωπονικών Επιστημών,
Κτηνιατρικής και Πολυτεχνικών Σχολών της ημεδαπής ή
ομοταγών Ιδρυμάτων της αλλοδαπής. Δίπλωμα Μεταπτυχιακών Σπουδών δεν απονέμεται σε φοιτητή του οποίου
ο τίτλος σπουδών πρώτου κύκλου από ίδρυμα της αλλοδαπής δεν έχει αναγνωριστεί από το Διεπιστημονικό
Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ). Σύμφωνα με το άρθρο 304 του
ν. 4957/2022 η αίτηση με τα απαιτούμενα δικαιολογητικά
υποβάλλονται στη Γραμματεία του ΠΜΣ, η οποία και αναλαμβάνει να εξετάζει τις αιτήσεις με βάση τα κριτήρια του
ν. 4957/2022, χωρίς αυτές να συνοδεύονται από πράξη
αναγνώρισης του ΔΟΑΤΑΠ. Εφόσον ο τίτλος σπουδών από
αλλοδαπό Πανεπιστήμιο περιλαμβάνεται στον κατάλογο
του ΔΟΑΤΑΠ, η Γραμματεία του ΠΜΣ οφείλει να ζητήσει
Βεβαίωση Τόπου Σπουδών, η οποία εκδίδεται και αποστέλλεται από το πανεπιστήμιο της αλλοδαπής. Αποκλείο-
νται αιτήσεις στις οποίες ως τόπος σπουδών βεβαιώνεται
η ελληνική επικράτεια, εκτός αν το μέρος σπουδών που
έγιναν στην ελληνική επικράτεια βρίσκεται σε δημόσιο
ΑΕΙ σύμφωνα με τον ν. 3328/2005 (Α’ 80).
Άρθρο 2
Όργανα λειτουργίας του ΠΜΣ
Για την οργάνωση και την εν γένει λειτουργία του
ΠΜΣ αρμόδια όργανα είναι τα ακόλουθα (παρ. 1 του
άρθρου 81 του ν. 4957/2022):
1) η Σύγκλητος του Πανεπιστημίου Θεσσαλίας,
2) η Συνέλευση του Τμήματος Βιοχημείας και Βιοτεχνολογίας,
3) η Συντονιστική Επιτροπή (ΣΕ), και
4) ο Διευθυντής του ΠΜΣ.
1. Η Σύγκλητος του Πανεπιστημίου Θεσσαλίας συγκροτείται όπως ορίζεται στην παρ. 1 του άρθρου 16
του ν. 4957/2022. Η Σύγκλητος έχει τις αρμοδιότητες που
ορίζονται από την κείμενη νομοθεσία (παρ. 4 του άρθρου 16 του ν. 4957/2022) και όσες άλλες προβλέπονται
από τον Εσωτερικό Κανονισμό του Πανεπιστημίου Θεσσαλίας, εφόσον αυτές δεν έχουν ανατεθεί από το νόμο
σε άλλα όργανα του Πανεπιτημίου Θεσσαλίας. Σύμφωνα
με το άρθρο 82 του ν. 4957/2022 η Σύγκλητος του Πανεπιστημίου Θεσσαλίας έχει τις ακόλουθες αρμοδιότητες:
α) εγκρίνει την ίδρυση Προγράμματος Μεταπτυχιακών Σπουδών (ΠΜΣ) ή την τροποποίηση της απόφασης
ίδρυσης του ΠΜΣ,
β) εγκρίνει την παράταση της χρονικής διάρκειας της
λειτουργίας του ΠΜΣ,
γ) αποφασίζει την κατάργηση του ΠΜΣ.
2. Η Συνέλευση του Τμήματος Βιοχημείας και Βιοτεχνολογίας, συγκροτείται σύμφωνα με το άρθρο 29 του
ν. 4957/2022 και έχει τις εξής αρμοδιότητες που ορίζονται στα άρθρα 30 και 82 του ν. 4957/2022:
α) εισηγείται προς τη Σύγκλητο την τροποποίηση της
απόφασης ίδρυσης του ΠΜΣ ή την κατάργησή του, καθώς και την παράταση της διάρκειας του ΠΜΣ,
β) καταρτίζει τον οδηγό προγράμματος σπουδών και
τον εσωτερικό κανονισμό του ΠΜΣ, και τους υποβάλλει
προς έγκριση στη Σύγκλητο του ΠΘ,
γ) ορίζει τα μέλη της Συντονιστικής Επιτροπής (ΣΕ)
του ΠΜΣ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο ΠΜΣ,
ε) αναθέτει το διδακτικό έργο στα μέλη ΔΕΠ, ΕΕΠ,
ΕΔΙΠ και ΕΤΕΠ του Τμήματος και το πρόσθετο διδακτικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
και ερευνητικό προσωπικό του Κεφαλαίου Κ’ του
ν. 4957/2022,
στ) αναθέτει σε υποψήφιους διδάκτορες τη διεξαγωγή
επικουρικού διδακτικού έργου στο ΠΜΣ,
ζ) συγκροτεί εξεταστικές επιτροπές για την εξέταση
των διπλωματικών εργασιών των Μεταπτυχιακών Φοιτητών και ορίζει τον επιβλέποντα ανά εργασία,
η) ορίζει τους Συμβούλους Καθηγητές για κάθε Μεταπτυχιακό Φοιτητή,
θ) διαπιστώνει την επιτυχή ολοκλήρωση της φοίτησης
στο ΠΜΣ, και απονέμει τους τίτλους σπουδών του ΠΜΣ,
ι) εγκρίνει τον απολογισμό του ΠΜΣ, κατόπιν εισήγησης της Συντονιστικής Επιτροπής,
ια) χορηγεί υποτροφίες αριστείας και ανταποδοτικές
υποτροφίες προς τους φοιτητές των προγραμμάτων
σπουδών του Τμήματος,
ιβ) εισηγείται προς την Επιτροπή Διασφάλισης Ποιότητας τη συγκρότηση ομάδας για την εσωτερική αξιο-
λόγηση του ΠΜΣ.
3. Η Συντονιστική Επιτροπή (ΣΕ) του ΠΜΣ, αποτελείται
από τον Διευθυντή του ΠΜΣ και τέσσερα (4) μέλη Διδακτικού Ερευνητικού Προσωπικού (ΔΕΠ) του Τμήματος,
που έχουν συναφές γνωστικό αντικείμενο με αυτό του
ΠΜΣ και αναλαμβάνουν διδακτικό έργο στο ΠΜΣ. Τα
μέλη της ΣΕ καθορίζονται με απόφαση της Συνέλευσης
του Τμήματος για διετή θητεία και είναι αρμόδια για την
παρακολούθηση και τον συντονισμό της λειτουργίας
του ΠΜΣ και ιδίως:
α) καταρτίζει τον αρχικό ετήσιο προϋπολογισμό του
ΠΜΣ και τις τροποποιήσεις του, εφόσον το ΠΜΣ διαθέτει πόρους σύμφωνα με το άρθρο 84 και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (ΕΛΚΕ),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του ΠΜΣ,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του ΠΜΣ και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του ΠΜΣ,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Η ΣΕ συνεδριάζει υπό την προεδρία του Διευθυντή
Μεταπτυχιακών Σπουδών μία φορά το μήνα ή όποτε
άλλοτε κριθεί τούτο αναγκαίο, με καθορισμένη ημερήσια
διάταξη. Η συνεδρίαση δύναται να πραγματοποιείται και
με τηλεδιάσκεψη. Η ΣΕ θεωρείται ότι είναι σε απαρτία,
όταν είναι παρόντα τουλάχιστον (3) μέλη της.
Οι αποφάσεις της ΣΕ για εισήγηση στη Συνέλευση
λαμβάνονται κατά πλειοψηφία. Οι αποφάσεις που αναφέρονται στη λειτουργία του ΠΜΣ λαμβάνονται από την
Συνέλευση ύστερα από σχετικές εισηγήσεις της ΣΕ. Στις
συνεδριάσεις της ΣΕ τηρούνται πρακτικά, από ένα μέλος
της Γραμματείας του ΠΜΣ, τα οποία υπογράφονται από
όλα τα παρόντα μέλη της αναφερόμενης συνεδρίασης.
Σε περίπτωση συζήτησης ειδικού θέματος, η μελέτη
του οποίου έχει ανατεθεί σε μέλος ΔΕΠ, που δεν είναι
μέλος της ΣΕ τότε το μέλος αυτό προσκαλείται από τη
ΣΕ να μετέχει της συνεδρίασης της ΣΕ, χωρίς δικαίωμα
ψήφου, κατά τη συζήτηση του θέματος ως εισηγητής.
4. Ο Διευθυντής του ΠΜΣ, προέρχεται από τα μέλη ΔΕΠ
του Τμήματος κατά προτεραιότητα βαθμίδας Καθηγητή
ή Αναπληρωτή Καθηγητή και ορίζεται με απόφαση της
Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό.
Ο Διευθυντής του ΠΜΣ έχει τις ακόλουθες αρμοδιότητες:
α) προεδρεύει της ΣΕ, συντάσσει την ημερήσια διάταξη
και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του ΠΜΣ προς τη Συνέλευση του Τμήματος,
γ) εισηγείται προς τη ΣΕ και τα λοιπά όργανα του ΠΜΣ
και του ΑΕΙ θέματα σχετικά με την αποτελεσματική λειτουργία του ΠΜΣ,
δ) είναι Επιστημονικός Υπεύθυνος του προγράμματος σύμφωνα με το άρθρο 234 και ασκεί τις αντίστοιχες
αρμοδιότητες,
ε) παρακολουθεί την υλοποίηση των αποφάσεων των
οργάνων του ΠΜΣ και του Εσωτερικού Κανονισμού μεταπτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του ΠΜΣ,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του ΠΜΣ.
Άρθρο 3
Διαδικασίες επιλογής μεταπτυχιακών φοιτητών Τέλη φοίτησης
Ο αριθμός εισακτέων κατ’ έτος ορίζεται κατ’ ανώτατο
όριο σε είκοσι (20) μεταπτυχιακούς/ες φοιτητές/τριες.
1. Αιτήσεις
O Διευθυντής Mεταπτυχιακών Σπουδών ανακοινώνει
και δημοσιοποιεί ευρύτερα και καταχωρεί στην ιστοσελίδα του Πανεπιστημίου Θεσσαλίας πρόσκληση εκδήλω-
σης ενδιαφέροντος. Aυτή περιλαμβάνει α) τις προϋποθέσεις υποβολής υποψηφιοτήτων, β) τα δικαιολογητικά
που πρέπει να υποβληθούν και γ) την καταληκτική ημερομηνία υποβολής τους, η οποία θα πρέπει να επιτρέπει
σε φοιτητές που αποφοιτούν τόσο μετά την εξεταστική
περίοδο του Σεπτεμβρίου όσο και του Φεβρουαρίου να
υποβάλλουν αιτήσεις.
Οι ενδιαφερόμενοι υποψήφιοι φοιτητές υποβάλλουν
αίτηση στη Γραμματεία ΠΜΣ σύμφωνα με την πρόσκληση. Οι υποψήφιοι, μαζί με την αίτηση, υποβάλλουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
βιογραφικό σημείωμα, αντίγραφο πτυχίου, πιστοποιητικό αναλυτικής βαθμολογίας, πιστοποιητικό γνώσης της
αγγλικής γλώσσας και οποιοδήποτε άλλο στοιχείο, το
οποίο θα ενισχύσει την υποψηφιότητά τους (πτυχία ξένων γλωσσών, ερευνητικές εργασίες, αντίγραφα συμβά-
σεων εργασίας ή έργου κ.λπ.) καθώς και τουλάχιστον δύο
συστατικές επιστολές οι οποίες αποστέλλονται απευθείας στη Γραμματεία ΠΜΣ. Οι αιτήσεις μαζί με τα απαραί-
τητα δικαιολογητικά κατατίθενται στη Γραμματεία του
Τμήματος είτε σε έντυπη είτε σε ηλεκτρονική μορφή.
2. Διαδικασία επιλογής
Τα κριτήρια επιλογής των μεταπτυχιακών φοιτητών
(ΜΦ) είναι τα εξής:
α. Βαθμός πτυχίου με κλίμακα 0-10, βαθμολογία σε
προπτυχιακά μαθήματα τα σχετικά με το ΠΜΣ, την επίδοση σε διπλωματική εργασία, όπου προβλέπεται στο
προπτυχιακό επίπεδο, πρόσθετα πτυχία ή μεταπτυχιακούς τίτλους σπουδών, τις συστατικές επιστολές (συ-
ντελεστής 70%).
β. Συνέντευξη των υποψηφίων (συντελεστής 30%),
που διεξάγεται από την ΣΕ. Η βαθμολόγηση των υποψηφίων κατά τη συνέντευξη γίνεται βάσει:
- της επαγγελματικής εμπειρίας, σχετικής με τη μεταπτυχιακή κατεύθυνση, και της συμμετοχής σε ερευνητικά
προγράμματα όπως αυτή αποδεικνύεται από τις σχετικές
συμβάσεις εργασίας ή έργου,
- της ερευνητικής εμπειρίας του υποψηφίου όπως αυτή
αποδεικνύεται από δημοσιευμένο έργο σε έγκριτα επιστημονικά περιοδικά ή σε πρακτικά συνεδρίων,
- της γενικής αξιολόγησης του υποψηφίου σχετικά με
την ικανότητά του να πραγματοποιήσει μεταπτυχιακές
σπουδές.
γ. Απαραίτητη προϋπόθεση είναι η επαρκής γνώση
της αγγλικής γλώσσας, η οποία τεκμηριώνεται με ένα
από τους παρακάτω τρόπους:
- τίτλο σπουδών από Εκπαιδευτικό Iδρυμα αγγλόφωνης χώρας,
- πιστοποιητικό First Certificate in English,
- πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης),
- πιστοποιητικό IELTS με βαθμό 6,5 και άνω,
- Κρατικό Πιστοποιητικό Γλωσσομάθειας (επίπεδο Β2).
Σε περίπτωση που δεν υπάρχει κάποιο από τα ανωτέρω
πιστοποιητικά, η ικανότητα κατανόησης και έγγραφης διατύπωσης στην αγγλική γλώσσα θα διαπιστώνεται μέσω της
διενέργειας γραπτής εξέτασης που θα πραγματοποιείται
στο Τμήμα Βιοχημείας και Βιοτεχνολογίας υπό την επίβλεψη
του Υπεύθυνου διδάσκοντα για την Αγγλική γλώσσα. Για να
γίνει δεκτός ο υποψήφιος στο ΠΜΣ θα πρέπει να συγκεντρώνει συνολικά τουλάχιστον βαθμολογία 5/10.
Η ΣΕ καταρτίζει πλήρη κατάλογο με όλους τους υποψηφίους και ύστερα από τον σχετικό έλεγχο, απορρίπτει
όσους δεν πληρούν τα ελάχιστα κριτήρια που έχουν καθοριστεί από το οικείο Τμήμα και καλεί σε συνέντευξη
τους προκρινόμενους υποψηφίους που έχουν συγκεντρώσει τα προαπαιτούμενα. Η ΣΕ καταρτίζει τον Πίνακα
αξιολόγησης των υποψηφίων Μεταπτυχιακών Φοιτητών
με βάση τη συνολική βαθμολόγηση (σε κλίμακα 1 - 100)
στα παρακάτω κριτήρια:
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ %
Βαθμός πτυχίου/διπλώματος με
ελάχιστη βαθμολογία «Λίαν Καλώς»
30%
Αντικείμενο και βαθμός διπλωματικής
εργασίας
10%
Βαθμολογία σε προπτυχιακά μαθήματα
σχετικά με το αντικείμενο του ΠΜΣ
10%
Κατοχή άλλων Μεταπτυχιακών Τίτλων
Σπουδών
5%
Συστατικές επιστολές
10%
Δημοσιεύσεις σε επιστημονικά
περιοδικά, Ανακοινώσεις σε
επιστημονικά συνέδρια
5%
Συνέντευξη
30%
ΣΥΝΟΛΟ
100%
Ο Πίνακας αξιολόγησης και επιλογής των μεταπτυχιακών φοιτητών εγκρίνεται από τη Συνέλευση του Τμήμα-
τος μετά από εισήγηση του Διευθυντή ΠΜΣ.
3. Τέλη φοίτησης
Με απόφαση της Συνέλευσης προβλέπεται η καταβολή τελών φοίτησης τεσσάρων χιλιάδων (4000) ευρώ για
τους μεταπτυχιακούς φοιτητές του ΠΜΣ.
Η καταβολή των τελών φοίτησης γίνεται από τους μεταπτυχιακούς φοιτητές κατά την εγγραφή στο ΠΜΣ για το
Α’ εξάμηνο και σε δύο ισόποσες δόσεις για καθένα από τα
υπόλοιπα εξάμηνα. Η παράλειψη καταβολής διδάκτρων
οδηγεί σε αποκλεισμό από τις εξετάσεις του εξαμήνου.
4. Δωρεάν φοίτηση
Τα κριτήρια επιλογής των δικαιούχων δωρεάν φοίτησης περιγράφονται στην παρ. 4 του άρθρου 86 του
ν. 4957/2022. Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνι-
κών κριτηρίων είναι η πλήρωση προϋποθέσεων αριστείας
κατά τον πρώτο κύκλο σπουδών, που αντιστοιχεί κατ’ ελάχιστον στην κατοχή βαθμού ίσου ή ανώτερου του επτά-
μιση με άριστα στα δέκα (7,5/10), εφόσον η αξιολόγηση
στον βασικό τίτλο σπουδών που προσκομίζεται για την
εισαγωγή στο ΠΜΣ έχει πραγματοποιηθεί σύμφωνα με τη
δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (ΑΕΙ) της ημεδαπής, άλλως το κριτήριο
αυτό εφαρμόζεται αναλογικά σύμφωνα με την εκάστοτε
κλίμακα αξιολόγησης, εφόσον ο προσκομιζόμενος τίτλος
σπουδών έχει χορηγηθεί από Ίδρυμα της αλλοδαπής.
Σύμφωνα με την παρ. 2 του άρθρου 86 του ν. 4957/2022
ο ανώτατος αριθμός εισακτέων στο ΠΜΣ με δικαίωμα
δωρεάν φοίτησης είναι επτά (7). Αν ο αριθμός των δικαιούχων απαλλαγής υπερβαίνει το ποσοστό της παρούσας,
οι δικαιούχοι επιλέγονται με σειρά φθίνουσας κατάταξης
έως τη συμπλήρωση του αριθμού. Η αίτηση για δωρεάν
φοίτηση υποβάλλεται ύστερα από την ολοκλήρωση της
διαδικασίας επιλογής των φοιτητών του ΠΜΣ (παρ. 3 του
άρθρου 86 του ν. 4957/2022) και σε χρονικό διάστημα
που ορίζει το ίδιο το ΠΜΣ. Η εξέταση των κριτηρίων περί
απαλλαγής από τα τέλη φοίτησης πραγματοποιείται από
τη Συνέλευση του Τμήματος και εκδίδεται αιτιολογημένη
απόφαση περί αποδοχής ή απόρριψης της αίτησης. Πολίτες τρίτων χωρών δεν δικαιούνται δωρεάν φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Άρθρο 4
Πρόγραμμα Μεταπτυχιακών Σπουδών
1. Χρονική διάρκεια
Η χρονική διάρκεια φοίτησης στο ΠΜΣ που οδηγεί στη
λήψη του Διπλώματος Μεταπτυχιακών Σπουδών (ΔΜΣ)
ορίζεται κατ’ ελάχιστο στα τρία (3) εξάμηνα, στα οποία
περιλαμβάνεται και ο χρόνος εκπόνησης και κρίσης της
μεταπτυχιακής διπλωματικής εργασίας. Ως ανώτατος επιτρεπόμενος χρόνος ολοκλήρωσης των σπουδών ορίζεται
ο διπλάσιος χρόνος της ελάχιστης διάρκειας σπουδών.
Κατόπιν υποβολής σχετικής αίτησης προς τη Συνέλευση του Τμήματος υπάρχει δυνατότητα προσωρινής
αναστολής σπουδών, που δεν μπορεί να υπερβαίνει τα
δύο (2) συνεχόμενα εξάμηνα. Κατά την διάρκεια της αναστολής, ο μεταπτυχιακός φοιτητής χάνει την ιδιότητα του
φοιτητή. Ο χρόνος της αναστολής δεν προσμετράται
στην ανώτατη διάρκεια κανονικής φοίτησης. Δύναται και
μόνο σε εξαιρετικές περιπτώσεις να χορηγείται παράταση σπουδών και μέχρι ένα έτος, κατόπιν αιτιολόγησης
προς τη ΣΕ του ΠΜΣ και έγκρισης από τη Συνέλευση
του Τμήματος μετά από πρόταση του Διευθυντή ΠΜΣ.
Για θέματα διαγραφής (π.χ. αδυναμία εκπλήρωσης
υποχρεώσεων φοίτησης, λόγοι ανωτέρας βίας) αποφασίζει η Συνέλευση του Τμήματος μετά από πρόταση του
Διευθυντή ΠΜΣ.
Οι εγγραφές των εισαγομένων μεταπτυχιακών φοιτητών αρχίζουν μετά από ανακοίνωση της Γραμματείας του
Τμήματος στην οποία ορίζεται και η χρονική διάρκεια
των εγγραφών και τα δικαιολογητικά που απαιτούνται
για την εγγραφή.
Οι μεταπτυχιακοί/κες φοιτητές/τριες έχουν όλα τα δικαιώματα, τις παροχές και τις διευκολύνσεις που προβλέ-
πονται και για τους φοιτητές του πρώτου κύκλου σπουδών πλην του δικαιώματος παροχής δωρεάν διδακτικών
συγγραμμάτων. Το Τμήμα Βιοχημείας και Βιοτεχνολογίας
και το Πανεπιστήμιο Θεσσαλίας οφείλει να εξασφαλίζει
διευκολύνσεις σε μεταπτυχιακούς/κες φοιτητές/τριες με
αναπηρία ή και ειδικές εκπαιδευτικές ανάγκες.
2. Πρόγραμμα μαθημάτων για το Δίπλωμα Μεταπτυχιακών Σπουδών
Tο πρόγραμμα σπουδών του ΠΜΣ περιλαμβάνει θεωρητική διδασκαλία (66 Ακαδημαϊκές μονάδες/ECTS), και
μεταπτυχιακή διατριβή (24 Ακαδημαϊκές μονάδες/ECTS),
η οποία πραγματοποιείται με μεταπτυχιακή έρευνα σε
θεματική ενότητα που επιλέγεται από τον υποψήφιο και
εντάσσεται στα επιστημονικά ενδιαφέροντα των συμμετεχόντων στο ΠΜΣ μελών ΔΕΠ.
Ως γλώσσα διδασκαλίας ορίζεται η ελληνική.
Τα δύο πρώτα εξάμηνα είναι αφιερωμένα αποκλειστικά στη θεωρητική διδασκαλία. Στο τρίτο εξάμηνο, οι
μεταπτυχιακοί φοιτητές εμβαθύνουν σε εργαστηριακές
πρακτικές της βιοτεχνολογίας και εκπονούν τη μεταπτυχιακή τους διπλωματική εργασία με ερευνητικό προ-
σανατολισμό που επιλέγεται από τους μεταπτυχιακούς
φοιτητές και εντάσσεται στα επιστημονικά ενδιαφέροντα των συμμετεχόντων στο ΠΜΣ μελών ΔΕΠ. Η οργάνω-
ση της εκπαιδευτικής διαδικασίας του ΠΜΣ δύναται να
πραγματοποιείται και με τη χρήση μεθόδων σύγχρονης
εξ αποστάσεως εκπαίδευσης.
Το αναλυτικό περιεχόμενο των μαθημάτων περιγράφεται στον Οδηγό Σπουδών. Η ύλη των μαθημάτων μπορεί
να τροποποιείται ύστερα από εισήγηση των διδασκόντων
και έγκριση της Συνέλευσης του Τμήματος Βιοχημείας και
Βιοτεχνολογίας. Προβλέπονται τακτικές συναντήσεις των
συμμετεχόντων στη διδασκαλία μαθημάτων συγγενικού
γνωστικού αντικειμένου με στόχο την εναρμόνιση του περιεχόμενου κάθε μαθήματος. Το πρόγραμμα μαθημάτων
ανά εξάμηνο διαμορφώνεται ως εξής:
ΠΡΟΓΡΑΜΜΑ ΣΠΟΥΔΩΝ
Α’ Εξάμηνο
Κωδικός
Μαθήματος
Μάθημα
Ακαδημαϊκές
μονάδες
(ECTS)
ΜΠ1001
Τα Οικοσυστήματα και
οι Υπηρεσίες τους
ΜΠ1017
Βιοχημεία της Διατροφής
ΜΠ1016
Τεχνολογία και
Βιοτεχνολογία Τροφίμων
ΜΠ1004
Διατροφή και Ευζωία
ΜΠ1002
Μικροβιολογία και
Βιοτεχνολογικές Εφαρμογές
στη Διατροφή και το
Περιβάλλον
ΣΥΝΟΛΟ
Β’ Εξάμηνο
Κωδικός
Μαθήματος
Μάθημα
Ακαδημαϊκές
μονάδες
(ECTS)
ΜΠ1003
Διατροφική και
Περιβαλλοντική Τοξικολογία
ΜΠ1005
Ασφάλεια και Διασφάλιση
Ποιότητας Τροφίμων
ΜΠ1006
Επεξεργασία γονιδιωμάτων
και βιοτεχνολογικές
εφαρμογές
ΜΠ1009
Ποιοτικές και Ποσοτικές
Μέθοδοι ΑνάλυσηςΒιοδείκτες
ΜΠ1019
Σύγχρονες Προσεγγίσεις
της Βιοτεχνολογίας
στη Διατροφή και το
Περιβάλλον
ΣΥΝΟΛΟ
Γ’ Εξάμηνο
Κωδικός
Μαθήματος
Μάθημα
Ακαδημαϊκές
μονάδες
(ECTS)
ΜΠ1020
Πρακτική Κατάρτιση σε
Προηγμένες Εργαστηριακές
Μεθόδους
ΠΤΥΧ
Μεταπτυχιακή Διπλωματική
Εργασία
ΣΥΝΟΛΟ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Ένα θεωρητικό μάθημα υπολογίζεται ότι έχει διδαχθεί,
εφόσον έχει πραγματοποιηθεί το 100% των προβλεπόμενων ωρών διδασκαλίας. Σε περίπτωση κωλύματος
κάποιου διδάσκοντος, αυτός ενημερώνει άμεσα την
Γραμματεία και ο υπεύθυνος διδάσκων του αντίστοιχου
μαθήματος σε συνεργασία με την ΣΕ επιλαμβάνονται
του θέματος το συντομότερο δυνατό. Εάν υπάρξει άλλο
κώλυμα για συγκεκριμένη ημερομηνία μαθημάτων, τα
μαθήματα μεταφέρονται σε άλλη ημερομηνία μετά από
συμφωνία διδάσκοντος και MΦ.
Η έναρξη των μαθημάτων του ΠΜΣ πραγματοποιείται
κάθε χρόνο το εαρινό εξάμηνο.
H συμμετοχή των φοιτητών στη διδασκαλία των μαθημάτων είναι υποχρεωτική. Οι μεταπτυχιακοί φοιτητές
μπορούν να απουσιάσουν από τα μαθήματα έως δύο (2)
ημέρες/εξάμηνο.
Zητήματα υγείας ή άλλων κοινωνικών ή οικογενειακών προβλημάτων, τα οποία δυσχεραίνουν την ανελλιπή
συμμετοχή του μεταπτυχιακού φοιτητή, επιλύονται στη
ΣΕ του ΠΜΣ μετά από σχετική αίτηση του ΜΦ και συνεννόηση με τον Ακαδημαϊκό Σϋμβουλο.
Επιπλέον των μαθημάτων, οι φοιτητές, καλούνται να
εκπονήσουν υποχρεωτικές εργασίες κατά τη διάρκεια
του πρώτου και του δεύτερου εξαμήνου σπουδών. Το
θέμα κάθε εξαμηνιαίας εργασίας αφορά σε κάποιο εκ
των μαθημάτων του συγκεκριμένου εξαμήνου και ανατίθεται στους φοιτητές μετά από κλήρωση. Τα θέματα των
εργασιών που θα ανατεθούν στους φοιτητές καθορίζονται εγκαίρως από τους διδάσκοντες του συγκεκριμένου
εξαμήνου οι οποίοι και καλούνται να εξετάσουν τους ΜΦ.
Στο τέλος κάθε εξαμήνου, οι ΜΦ παραδίδουν γραπτή εργασία και παρουσιάζουν την εργασία τους προφορικά σε
προκαθορισμένη ημερομηνία. Ο βαθμός των εργασίων
προσμετράται σε ποσοστό 10% η κάθε μία, στην τελική
βαθμολογία της μεταπτυχιακής διατριβής.
Κατά τη διάρκεια των εξαμήνων δύναται να πραγματοποιούνται εκπαιδευτικές επισκέψεις σε εταιρείες και
βιομηχανίες της περιοχής Θεσσαλίας, Μακεδονίας και
Στερεάς Ελλάδας στο πλαίσιο της γνωριμίας των φοιτητών του ΠΜΣ με βιομηχανίες που δραστηριοποιούνται
σε αντικείμενα που πραγματεύεται το ΠΜΣ. Η παρουσία
των φοιτητών στις επισκέψεις είναι υποχρεωτική.
3. Μεταπτυχιακή Διπλωματική Εργασία
Οι φοιτητές υποχρεούνται να εκπονήσουν μεταπτυχιακή διπλωματική εργασία (ΜΔΕ) στο τρίτο εξάμηνο
σπουδών. Αυτή μπορεί να είναι:
1. Εργαστηριακή έρευνα με φυσική παρουσία στα εργαστήρια α) του Τμήματος Βιοχημείας και Βιοτεχνολογίας
του Πανεπιστημίου Θεσσαλίας, β) άλλων ακαδημαϊκών
και ερευνητικών φορέων που ανήκουν οι διδάσκοντες
του ΠΜΣ, και γ) τμημάτων έρευνας και ανάπτυξης ιδιωτικών φορέων και επιχειρήσεων
2. Μετα-ανάλυση πρωταρχικών πειραματικών ή βιβλιογραφικών δεδομένων με τη χρήση εργαλείων βιοπλη-
ροφορικής ή/και εξόρυξης δεδομένων από ηλεκτρονικές
βάσεις δεδομένων.
Κατά τη διάρκεια του δευτέρου εξαμήνου οι μεταπτυχιακοί φοιτητές ενημερώνονται για τα θέματα των ΜΔΕ
που μπορούν να επιβλέψουν οι διδάσκοντες του ΠΜΣ με
κοινοποίηση της πλήρους λίστας των διαθέσιμων θεμάτων συνοδευόμενης από το όνομα του επιβλέποντα και
μια σύντομη περιγραφή του αντικειμένου. Πριν την λήξη
του δεύτερου εξαμήνου, οι μεταπτυχιακοί φοιτητές καταθέτουν αίτηση, στην Γραμματεία του ΠΜΣ, στην οποία
αναγράφονται με σειρά προτίμησης οι τίτλοι τριών από
τις διαθέσιμες ΜΔΕ προς εκπόνηση. Η ΣΕ, λαμβάνοντας
υπόψη τις προτιμήσεις των μεταπτυχιακών φοιτητών
καθώς και τη συνολική τους επίδοση, καταρτίζει την λίστα ανάθεσης ΜΔΕ, την οποία ο Διευθυντής του ΠΜΣ
εισηγείται στη Συνέλευση του Τμήματος προς έγκριση. Η
λίστα περιέχει τον τίτλο της ΜΔΕ, το όνομα του επιβλέποντα και τα ονόματα των άλλων δύο μελών της τριμελούς
εξεταστικής επιτροπής για κάθε Μεταπτυχιακό Φοιτητή.
Σε εξαιρετικές περιπτώσεις, αν υφίσταται αντικειμενική αδυναμία ή σοβαρός λόγος, είναι δυνατή η αντι-
κατάσταση του επιβλέποντα ή μέλους της Τριμελούς
Εξεταστικής Επιτροπής μετά από αίτηση του μεταπτυχιακού φοιτητή ή/και του επιβλέποντα και απόφαση της
Συνέλευσης του Τμήματος.
Η ΜΔΕ πραγματοποιείται στο τρίτο εξάμηνο. Οι ΜΔΕ
εργαστηριακής έρευνας πραγματοποιούνται στα εργαστήρια: α) του Τμήματος Βιοχημείας και Βιοτεχνολογίας
του Πανεπιστημίου Θεσσαλίας, β) άλλων ακαδημαϊκών
και ερευνητικών φορέων που ανήκουν οι διδάσκοντες
του ΠΜΣ, και γ) τμημάτων έρευνας και ανάπτυξης ιδιωτικών φορέων και επιχειρήσεων. Ο αριθμός των με-
ταπτυχιακών φοιτητών σε κάθε έτος που θα μπορεί να
εκπονήσει την ερευνητική του διατριβή σε εργαστήρια
άλλων ακαδημαϊκών και ερευνητικών φορέων που ανήκουν οι διδάσκοντες του ΠΜΣ, και τμημάτων έρευνας
και ανάπτυξης ιδιωτικών φορέων και επιχειρήσεων, δεν
μπορεί να ξεπερνά το 10% του αριθμού των μεταπτυχιακών φοιτητών που φοιτούν στο κάθε έτος.
Μετά την ολοκλήρωσή της οι υποψήφιοι καλούνται
να συγγράψουν τη ΜΔΕ σύμφωνα με το πρότυπο που
υπάρχει διαθέσιμο στην ιστοσελίδα του ΠΜΣ (http://
nutri-environment.bio.uth.gr/). Η συγγραφή της ΜΔΕ
γίνεται στην ελληνική ενώ δίνεται η δυνατότητα σε περιπτώσεις στις οποίες οι μεταπτυχιακοί φοιτητές έχουν
πραγματοποιήσει την ΜΔΕ σε εργαστήριο της αλλοδαπής να επιτρέπεται η συγγραφή στην αγγλική γλώσσα
κατόπιν απόφασης της Συνέλευσης του Τμήματος Βιοχημείας και Βιοτεχνολογίας. Μετά το πέρας εκπόνησης και
συγγραφής της ΜΔΕ, αυτή παραδίδεται από το φοιτητή
στον επιβλέποντα και τα μέλη της τριμελούς επιτροπής.
Η Τριμελής Εξεταστική Επιτροπή υποχρεούται να περατώσει το έργο της έγκρισης (με ή χωρίς διορθώσεις και
σχόλια) ή απόρριψης της ΜΔΕ εντός 20 ημερών. Ακολούθως, η ΜΔΕ κατατίθεται στη Γραμματεία ΠΜΣ και με
ευθύνη του Διευθυντή του ΠΜΣ ορίζεται η ημερομηνία
της παρουσίασης για κάθε μεταπτυχιακό η οποία και
γνωστοποιείται σε όλους τους διδάσκοντες και φοιτητές του ΠΜΣ. O φοιτητής οφείλει να επιτύχει σε όλα τα
εξεταζόμενα θεωρητικά μαθήματα και να συμπληρώσει
όλες τις διδακτικές μονάδες πριν από την παρουσίαση
και εξέταση της ΜΔΕ.
Η παρουσίαση των αποτελεσμάτων της ΜΔΕ πραγματοποιείται με τη μορφή διάλεξης ενώπιον ανοικτού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
ακροατηρίου. Μετά την παρουσίαση της ΜΔΕ, τα μέλη
της Τριμελούς Εξεταστικής Επιτροπής υποβάλλουν στον
υποψήφιο σχετικές ερωτήσεις, στη συνέχεια κρίνουν το
πρωτότυπο της ΜΔΕ και την βαθμολογούν.
Μετά την αξιολόγηση της ΜΔΕ, ο υποψήφιος υποχρεούται να υποβάλλει ένα ηλεκτρονικό αντίτυπο της
διατριβής στη Γραμματεία του ΠΜΣ και ένα επιπλέον ηλεκτρονικό αντίτυπο στη Βιβλιοθήκη του ΠΘ. Η Γραμματεία
του Τμήματος δεν ολοκληρώνει τα στάδια της απόδοσης
του αντίστοιχου ακαδημαϊκού τίτλου, αν προηγουμένως
δεν λάβει από τους υποψηφίους, βεβαίωση κατάθεσης
της ΜΔΕ από τη Βιβλιοθήκη του ιδρύματος. Με ευθύνη της κεντρικής βιβλιοθήκης του ΠΘ όλες οι εργασίες
αυτές δημοσιεύονται στο ιδρυματικό αποθετήριο του
Πανεπιστημίου http://ir.lib.uth.gr/handle/11615/1.
3. Εξετάσεις
Oι εξετάσεις γίνονται μετά την ολοκλήρωση των διαλέξεων κάθε μαθήματος. Ο Υπεύθυνος του μαθήμα-
τος είναι υπεύθυνος για την κατάρτιση του ωρολογίου
προγράμματος και τον καθορισμό των εξεταστικών
διαδικασιών οι οποίες μπορεί να περιλαμβάνουν γραπτές εξετάσεις, προφορικές εξετάσεις, συγγραφή και
παρουσίαση εργασιών. Σε κάθε περίπτωση ο τελικός
βαθμός που προκύπτει βάσει της βαθμολογίας κάθε διδάσκοντος κατατίθεται στη Γραμματεία από το συντονι-
στή του μαθήματος. Οι επανεξετάσεις των αποτυχόντων
φοιτητών καθορίζονται ύστερα από συνεργασία με το
συντονιστή του αντίστοιχου μαθήματος. H κατάθεση της
βαθμολογίας γίνεται μέσα σε δεκαπέντε ημέρες από τη
λήξη των εξετάσεων.
Ο κάθε Μεταπτυχιακός Φοιτητής έχει την δυνατότητα
να εξεταστεί δύο φορές σε κάθε μάθημα. Αν ο μεταπτυχιακός φοιτητής αποτύχει στην εξέταση μαθήματος ή
μαθημάτων και τις δύο φορές, ούτως ώστε να κρίνεται ότι δεν έχει ολοκληρώσει επιτυχώς το πρόγραμμα,
μπορεί να ζητήσει κατ’εξαίρεση την επανεξέταση του
ύστερα από αίτησή του, που θα πρέπει να συνοδεύεται
από επαρκή τεκμηρίωση. Η αίτηση του αξιολογείται από
την Συνέλευση του Τμήματος η οποία αποφαίνεται επί
τούτου.
Σε οποιαδήποτε άλλη περίπτωση ο μεταπτυχιακός
φοιτητής κρίνεται ότι δεν έχει ολοκληρώσει επιτυχώς
το πρόγραμμα και διαγράφεται.
H αξιολόγηση της απόδοσης των μεταπτυχιακών
φοιτητών στις εξετάσεις των θεωρητικών μαθημάτων
γίνεται με βάση την δεκαβάθμια κλίμακα και με ακρίβεια 0,5. Η βαθμολογική κλίμακα για την αξιολόγηση της
επίδοσης των μεταπτυχιακών φοιτητών στα μαθήματα
ορίζεται από μηδέν (0) έως δέκα (10), ως εξής:
Άριστα (8,5 έως 10)
Λίαν Καλώς (6,5 έως 8,5 μη συμπεριλαμβανομένου)
Καλώς (5 έως 6,5 μη συμπεριλαμβανομένου).
Προβιβάσιμος βαθμός είναι τουλάχιστον το πέντε (5).
Η αξιολόγηση και η βαθμολόγηση σε κάθε μάθημα είναι
αποκλειστική αρμοδιότητα του διδάσκοντος, γίνεται σε
πλήρη ανεξαρτησία από τα άλλα μαθήματα και αποτελεί
παράγωγο της αντικειμενικής εκτίμησης της απόδοσης
του φοιτητή ή φοιτήτριας στο συγκεκριμένο μάθημα
(εργασίες, εξετάσεις κ.λπ.). Τα κριτήρια αξιολόγησης είναι
σαφώς προσδιορισμένα και αναγράφονται στο ενημερωτικό έντυπο του κάθε μαθήματος.
Η βαθμολόγηση της ΜΔΕ γίνεται από την τριμελή επιτροπή όπως αναφέρθηκε στην παρ. 2 του άρθρου 4.
Ο τελικός βαθμός προκύπτει από τη βαθμολογία όλων
των βαθμολογητών με συντελεστές 50% για τον επιβλέποντα καθηγητή, 10% για κάθε μέλος της τριμελούς
επιτροπής 10% για την παρουσίαση της διπλωματικής
εργασίας και 10% για την επίδοση σε κάθε μία από τις
δύο υποχρεωτικές εργασίες που εκπονούνται στο Α’ και
στο Β’ εξάμηνο. Επιτυχής θεωρείται η εξέταση που συμπληρώνει βαθμολογία τουλάχιστον πέντε (5).
4. Πρακτική Άσκηση
Στους μεταπτυχιακούς φοιτητές δίνεται η δυνατότητα
υλοποίησης πρακτικής άσκησης σε αναγνωρισμένους
φορείς του ιδιωτικού και δημόσιου τομέα. Η πρακτική
άσκηση είναι προαιρετική.
Η διάρκεια της πρακτικής άσκησης είναι 2-4 μήνες και
μπορεί να πραγματοποιηθεί μετά την ολοκλήρωση των
δύο πρώτων εξαμήνων.
Οι φοιτητές που θα επιλέξουν να πραγματοποιήσουν
πρακτική άσκηση καλούνται να επιλέξουν σε ποιο φορέα θα πραγματοποιήσουν την πρακτική τους άσκηση
από λίστα που έχει καταρτιστεί από την ΣΕ του ΠΜΣ. Η
λίστα των φορέων ανανεώνεται σε κάθε κύκλο σπουδών.
Οι φοιτητές που επιλέγουν να πραγματοποιήσουν πρακτική άσκηση καλύπτονται ασφαλιστικά σε περίπτωση
ατυχήματος κατά την διάρκεια της πρακτικής άσκησης
από το ΠΜΣ ή έπειτα από συνεννόηση, από τον φορέα
εκπόνησης της Πρακτικής άσκησης.
5. Αποφοίτηση
Ένας μεταπτυχιακός φοιτητής ή φοιτήτρια θεωρείται
κάτοχος του Μεταπτυχιακού Διπλώματος Ειδίκευσης
από τη στιγμή που ολοκλήρωσε πλήρως τις υποχρεώσεις του.
Η καθομολόγηση για τους μεταπτυχιακούς φοιτητές/τήτριες τελείται από τις Πρυτανικές Αρχές, παρουσία του
Διευθυντή του ΠΜΣ και του Προέδρου του Τμήματος.
Ο τύπος του Διπλώματος Μεταπτυχιακών Σπουδών
και το κείμενο της καθομολόγησης των διπλωματούχων
καθορίζεται σύμφωνα με την απόφαση της Συγκλήτου
του Πανεπιστημίου Θεσσαλίας. Για να λάβει μέρος ο
φοιτητής στην τελετή καθομολόγησης πρέπει να έχει:
- Ολοκληρώσει με επιτυχία τον κύκλο σπουδών, όπως
προβλέπεται από το Πρόγραμμα Σπουδών
- Να έχει παραδώσει την Ακαδημαϊκή ταυτότητα
- Να μην έχει εκκρεμότητες με τη βιβλιοθήκη
- Να έχει τακτοποιήσει τις οικονομικές εκκρεμότητες.
Ο τίτλος του Διπλώματος Μεταπτυχιακών Σπουδών
είναι δημόσιο έγγραφο και απονέμεται από το Τμήμα
Βιοχημείας και Βιοτεχνολογίας.
Το Δίπλωμα Μεταπτυχιακών Σπουδών εκδίδεται από
τη Γραμματεία. Στο Δίπλωμα που περιλαμβάνει έμβλημα
του Ιδρύματος, αναγράφονται το Πανεπιστήμιο Θεσσαλίας, το Τμήμα που οργανώνει το ΠΜΣ, ο τίτλος του ΠΜΣ, η
χρονολογία περάτωσης των σπουδών, η χρονολογία έκδοσης του ΔΜΣ, ο αριθμός πρωτοκόλλου αποφοίτησης,
τα στοιχεία του μεταπτυχιακού/κης φοιτητή/τριας και ο
χαρακτηρισμός αξιολόγησης Καλώς, Λίαν Καλώς, Άριστα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Ο συνολικός βαθμός του Διπλώματος Μεταπτυχιακών
Σπουδών (ΔΜΣ) προκύπτει από τον σταθμικό μέσο όρο
των μαθημάτων του ΠΜΣ και της Μεταπτυχιακής Διατριβής (η στάθμιση γίνεται από τις πιστωτικές μονάδες
των μαθημάτων και της μεταπτυχιακής διατριβής) και
υπολογίζεται, με ακρίβεια δεύτερου δεκαδικού ψηφίου,
με τον ακόλουθο τρόπο:
O βαθμός κάθε μαθήματος και της ΜΔΕ πολλαπλασιάζεται με τον αντίστοιχο αριθμό πιστωτικών μονάδων
(ECTS) και το άθροισμα των γινομένων διαιρείται με το
συνολικό αριθμό των πιστωτικών μονάδων που απαιτούνται για τη λήψη του ΠΜΣ, δηλαδή
Συνολικός βαθμός = άθροισμα γινομένων (βαθμού
κάθε μαθήματος x αντίστοιχα ECTS κάθε μαθήματος)
+ (βαθμός ΜΔΕ x ECTS) προς το σύνολο των ECTS.
Στον απόφοιτο του Διπλώματος Μεταπτυχιακών Σπουδών μπορεί να χορηγείται, πριν την απονομή, βεβαίωση
επιτυχούς παρακολούθησης και περάτωσης του ΠΜΣ.
Επιπλέον του Διπλώματος Μεταπτυχιακών Σπουδών
χορηγείται Παράρτημα Διπλώματος [άρθρο 15 του
ν. 3374/2005 και της υπό στοιχεία Φ5/89656/ΒΕ/13-82007 υπουργικής απόφασης (Β’ 1466)], το οποίο είναι
ένα επεξηγηματικό έγγραφο που παρέχει πληροφορίες
σχετικά με την φύση, το επίπεδο, το γενικότερο πλαίσιο
εκπαίδευσης, το περιεχόμενο και το καθεστώς των σπουδών, οι οποίες ολοκληρώθηκαν με επιτυχία το οποίο
όμως δεν υποκαθιστά τον επίσημο τίτλο σπουδών ή
την αναλυτική βαθμολογία μαθημάτων που χορηγεί το
Ίδρυμα. Το εν λόγω έγγραφο εκδίδεται αυτομάτως και
χωρίς καμία οικονομική επιβάρυνση στην ελληνική και
στην αγγλική γλώσσα.
Άρθρο 5
Διδάσκοντες και ανάθεση διδασκαλίας
στο Πρόγραμμα Μεταπτυχιακών Σπουδών
Το διδακτικό έργο στο ΠΜΣ ανατίθεται, με απόφαση
της Συνέλευσης του Τμήματος, κατόπιν εισήγησης του
Διευθυντή του ΠΜΣ, στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (ΔΕΠ),
Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνι-
κού Εργαστηριακού Προσωπικού (ΕΤΕΠ) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (ΑΕΙ) ή Ανώτατου Στρατιωτικού Εκ-
παιδευτικού Ιδρύματος (ΑΣΕΙ), με πρόσθετη απασχόληση
πέραν των νόμιμων υποχρεώσεών τους, αν το ΠΜΣ έχει
τέλη φοίτησης,
β) ομότιμους Καθηγητές ή αφυπηρετήσαντα μέλη ΔΕΠ
του Τμήματος ή άλλων Τμημάτων του ιδίου ή άλλου ΑΕΙ,
γ) συνεργαζόμενους καθηγητές, δ) εντεταλμένους
διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του ΠΜΣ.
Τα μέλη ΔΕΠ, ΕΠ, ΕΔΙΠ και ΕΤΕΠ κ.λπ., δεν επιτρέπεται
να απασχολούνται αποκλειστικά σε ΠΜΣ.
Δεν προβλέπεται αμοιβή για τους διδάσκοντες του
ΠΜΣ. Για διδάσκοντες του ΠΜΣ που δεν ειναι μέλη ΔΕΠ
του Τμήματος Βιοχημείας και Βιοτεχνολογίας προβλέπεται κάλυψη των οδοιπορικών εξόδων τους.
Ο Ακαδημαϊκός Σύμβουλος
Για κάθε μεταπτυχιακό φοιτητή ή φοιτήτρια, ορίζεται από τη Συντονιστική Επιτροπή ένα μέλος ΔΕΠ ως
Ακαδημαϊκός σύμβουλος που έχει την ευθύνη της παρακολούθησης και του ελέγχου της γενικής πορείας των
σπουδών του μεταπτυχιακού φοιτητή ή της φοιτήτριας
και να προσφέρει συστηματικά καθοδήγηση και βοήθεια
σε ακαδημαϊκά θέματα αλλά και σε δραστηριότητές τους
στον ακαδημαϊκό χώρο. Η αρμοδιότητα του ακαδημαϊκού συμβούλου είναι να παρακολουθεί τις επιδόσεις και
την πορεία των φοιτητών, να συζητάει με τους φοιτητές
και να προτείνει βελτιώσεις και λύσεις στα παραπάνω
θέματα ή να παραπέμπει το ζήτημα για περαιτέρω διερεύνηση στη ΣΕ. Αντίστοιχα, η ΣΕ ορίζει τον Ακαδημαϊκό
σύμβουλο ως διαμεσολαβητή στη διαδικασία διαχείρισης παραπόνου ή ενστάσεως ήσσονος σημασίας του
φοιτητή, σύμφωνα με τον Κανονισμό λειτουργίας μηχανισμού διαχείρισης παραπόνων και ενστάσεων των
φοιτητών.
Όλοι οι διδάσκοντες του ΠΜΣ μπορούν να αναλάβουν
το ρόλο του ακαδημαϊκού συμβούλου και διατηρούν
αυτήν την ιδιότητα από την αρχή μέχρι το τέλος των
σπουδών των φοιτητών. Η ανάθεση ακαδημαϊκού συμβούλου σε κάθε φοιτητή γίνεται κατόπιν κλήρωσης από
τη ΣΕ και εγκρίνεται από τη Συνέλευση του Τμήματος.
Σε κάθε διδάσκοντα μπορούν να αντιστοιχούν έως δύο
μεταπτυχιακοί φοιτητές, ανάλογα με τον αριθμό των
νεοεισερχόμενων φοιτητών. Κατόπιν, η γραμματεία
του ΠΜΣ ενημερώνει τους φοιτητές για τον ορισμό του
ακαδημαϊκού συμβούλου και τα στοιχεία επικοινωνίας
αυτών, μέσω ηλεκτρονικού ταχυδρομείου. Ακολούθως,
προγραμματίζεται η πρώτη συνάντηση κατά την οποία
ο ακαδημαϊκός σύμβουλος δημιουργεί το αρχείο του
φοιτητή που περιλαμβάνει εκτός από τα στοιχεία επικοινωνίας και οποιαδήποτε άλλα δεδομένα ο φοιτητής
επιθυμεί να αναφέρει και τα οποία θα μπορούσαν να
βοηθήσουν στην ακαδημαϊκή του πορεία. Κατόπιν,
προγραμματίζονται οι επόμενες συναντήσεις οι οποίες,
κατ’ ελάχιστο γίνονται μια φορά κατά τη διάρκεια κάθε
εξαμήνου αλλά συνίσταται να πραγματοποιούνται και
επιπλέον συναντήσεις, μετά από αίτημα του φοιτητή ή
σε ειδικές περιπτώσεις όπως για παράδειγμα μετά την
ανακοίνωση των αποτελεσμάτων των εξετάσεων, εάν
προκύψει κάποιο σημαντικό θέμα που αφορά τον φοιτητή κ.λπ. Το περιεχόμενο των συζητήσεων διέπεται από
τον κανονισμό προστασίας προσωπικών δεδομένων.
Η ΣΕ μπορεί να προβεί σε αλλαγή ακαδημαϊκού συμβούλου στις εξής περιπτώσεις: α) σε περίπτωση απου-
σίας κάποιου διδάσκοντα για μεγάλο χρονικό διάστημα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
β) κατόπιν αιτήματος του φοιτητή γ) κατόπιν αιτήματος
του διδάσκοντα. Στις περιπτώσεις (β) και (γ) το αίτημα θα
πρέπει να είναι επαρκώς τεκμηριωμένο και η ικανοποίησή του εξετάζεται κατά περίπτωση. Μετά την ενημέρω-
ση/έγκριση της Συνέλευσης του Τμήματος, η Γραμματεία
του ΠΜΣ ενημερώνει τους ενδιαφερόμενους για το νέο
ακαδημαϊκό σύμβουλο.
Ο Υπεύθυνος μαθήματος
Ο Υπεύθυνος μαθήματος ορίζεται από την Συνέλευση
του Τμήματος και είναι υπεύθυνος για την οργάνωση
και την υλοποίηση της διδασκαλίας και των εξετάσεων
του μαθήματος. Έχει την ευθύνη για τους εξωτερικούς ή
προσκεκλημένους διδάσκοντες του μαθήματος καθώς
και την παρουσία τους, την ποιότητα των σημειώσεων
και των βιβλίων, την συμμετοχή των φοιτητών, την οργάνωση των διαλέξεων και εργασιών που εμπίπτουν στο
αντικείμενο του. Οι Υπεύθυνοι Καθηγητές μαζί με τα μέλη
της ΣΕ συνεδριάζουν μια φορά τον χρόνο και προτείνουν
τροποποιήσεις στην εκπαιδευτική διαδικασία.
Ο Διδάσκων Καθηγητής
Οι Διδάσκοντες υποβοηθούν τους Υπεύθυνους μαθημάτων στο έργο τους. Πέρα των διδακτικών τους κα-
θηκόντων αναλαμβάνουν την επίβλεψη διπλωματικών
εργασιών του ΠΜΣ, και τον ορισμό και επίβλεψη εξαμηνιαίων εργασιών. Οι Διδάσκοντες έχουν τις παρακάτω
υποχρεώσεις:
- Τηρούν το παρουσιολόγιο του μαθήματος
- Ετοιμάζουν και διανέμουν εκπαιδευτικό υλικό
- Παρέχουν τις σημειώσεις των μαθημάτων τους και το
εκπαιδευτικό υλικό στην Γραμματεία του ΠΜΣ και στην
ηλεκτρονική πλατφόρμα επικοινωνίας με τους φοιτητές
- Θέτουν θέματα εξετάσεων
- Συμμετέχουν στην επιτήρηση των εξετάσεων
- Διορθώνουν και βαθμολογούν τα γραπτά των εξετάσεων
- Καθορίζουν ώρες κατά τις οποίες θα είναι διαθέσιμοι
για επικοινωνία με τους ΜΦ.
Ο Επιβλέπων Καθηγητής Μεταπτυχιακής Διπλωματικής Εργασίας
Δικαίωμα επίβλεψης ΜΔΕ έχουν οι διδάσκοντες των
περ. α) έως στ) του άρθρου 5 του παρόντος κανονισμού
υπό την προϋπόθεση ότι είναι κάτοχοι διδακτορικού
διπλώματος. Ο μέγιστος αριθμός επίβλεψης ΜΔΕ ανά
επιβλέποντα ορίζεται σε δύο (2).
Ο επιβλέπων έχει την επιστημονική ευθύνη για την
διαμόρφωση του θέματος της ΜΔΕ και στη συνέχεια της
εκπόνησης της σύμφωνα με τον Κανονισμό Δεοντολογίας της Έρευνας του ΠΜΣ. Ο επιβλέπων καθοδηγεί το
φοιτητή στη συγγραφή της ΜΔΕ, επισημαίνει και αποτρέπει κάθε είδους λογοκλοπή.
Άρθρο 6
Πόροι και οικονομική διαχείριση
1. Πόροι
Οι πηγές χρηματοδότησης του ΠΜΣ είναι αυτές που
αναφέρονται στο άρθρο 84 του ν. 4957/2022, δηλαδή:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόροι από ερευνητικά έργα ή προγράμματα,
ε) ίδιοι πόροι του Πανεπιστημίου Θεσσαλίας, και
στ) κρατικός προϋπολογισμός ή το πρόγραμμα δημοσίων επενδύσεων.
Η καταβολή των τελών φοίτησης, εφόσον δεν απαλλάσσεται από αυτά, πραγματοποιείται από τον ίδιο το
Μεταπτυχιακό Φοιτητή ή από τρίτο φυσικό ή νομικό
πρόσωπο για λογαριασμό του μεταπτυχιακού φοιτητή.
2. Οικονομική Διαχείριση
Σύμφωνα με την παρ. 3 του άρθρου 84 του ν. 4957/2022,
η διαχείριση των πόρων του ΠΜΣ πραγματοποιείται από
τον Ειδικό Λογαριασμό Κονδυλίων Έρευνας (ΕΛΚΕ) του
Πανεπιστημίου Θεσσαλίας.
Οι πόροι του ΠΜΣ κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον ΕΛΚΕ. Στο ποσό αυτό συ-
μπεριλαμβάνεται το ποσοστό παρακράτησης υπέρ του
ΕΛΚΕ για την οικονομική διαχείριση του ΠΜΣ.
β) ποσό που αντιστοιχεί στο εβδομήντα τοις εκατό
(70%) των συνολικών εσόδων που προέρχονται από τα
τέλη φοίτησης χρησιμοποιούνται για την κάλυψη των
λειτουργικών δαπανών του ΠΜΣ.
Η ΣΕ καταρτίζει τον αρχικό ετήσιο προϋπολογισμό του
ΠΜΣ και τις τροποποιήσεις του και εισηγείται την έγκρισή
του προς την Επιτροπή Ερευνών του ΕΛΚΕ του ΠΘ.
Η Συνέλευση του Τμήματος εγκρίνει τον απολογισμό
του ΠΜΣ, κατόπιν εισήγησης της ΣΕ.
Ο Διευθυντής του ΠΜΣ έχει την ευθύνη παρακολούθησης, εκτέλεσης του προϋπολογισμού και της έκ-
δοσης εντολών πληρωμής των σχετικών δαπανών. Ο
Διευθυντής του ΠΜΣ ως Επιστημονικά Υπεύθυνος του
προγράμματος ευθύνεται για τη σκοπιμότητα των δαπανών και την υποβολή των απαιτούμενων δικαιολο-
γητικών δαπανών στον ΕΛΚΕ για τον έλεγχό τους, την
εκκαθάριση και την πληρωμή τους. Αν η δαπάνη δεν
προβλέπεται στον προϋπολογισμό του έργου, απαιτείται
αναμόρφωση του προϋπολογισμού και απόφαση της
Επιτροπής Ερευνών ύστερα από τεκμηριωμένο αίτημα
του Διευθυντή και έγκριση από τη Συνέλευση του Τμήματος. Για όλες τις διαδικασίες οικονομικής διαχείρισης
των χρηματοδοτούμενων ΠΜΣ, εφαρμόζονται ενιαία οι
διατάξεις του ν. 4957/2022.
3. Υποτροφίες
Ο οικείος Κανονισμός Μεταπτυχιακών Σπουδών προβλέπει τη χορήγηση υποτροφιών σε Μεταπτυχιακούς
Φοιτητές για την παρουσίαση των ερευνητικών τους
αποτελεσμάτων σε συνέδρια, σύμφωνα με πρόταση
της ΣΕ και απόφαση της Συνέλευσης του Τμήματος. Οι
υποτροφίες δίνονται με βάση ακαδημαϊκά, αντικειμενικά κριτήρια (ενδεικτικά: αφορούν φοιτητές κανονικής
φοίτησης, μέσος όρος βαθμολογίας προηγούμενου εξαμήνου, κ.λπ) και εγγράφονται στον εγκεκριμένο προϋπο-
λογισμό του ΠΜΣ. Οι όροι χορήγησης, οι υποχρεώσεις
και τα δικαιώματα των υποτρόφων καθορίζονται με
απόφαση της Συνέλευσης του Τμήματος. Οι υποτροφίες
καλύπτονται από τα δίδακτρα παρακολούθησης.
4. Υλικοτεχνική Υποδομή
Το Πρόγραμμα θα λειτουργήσει στις εγκαταστάσεις
του Τμήματος Βιοχημείας και Βιοτεχνολογίας του ΠανεπιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
στημίου Θεσσαλίας και θα χρησιμοποιηθεί η υπάρχουσα
υλικοτεχνική υποδομή του Τμήματος.
5. Διοικητική υποστήριξη
Η γραμματειακή κάλυψη του ΠΜΣ γίνεται από εξωτερικό συνεργάτη ή συμβασιούχο υπάλληλο του Τμήματος
Βιοχημείας και Βιοτεχνολογίας που διαθέτει την κατάλληλη εμπειρία και υπευθυνότητα, και η αμοιβή του βαρύνει
τον προϋπολογισμό του ΠΜΣ.
Καθήκοντα της Γραμματείας είναι:
i. Η προετοιμασία της πρόσκλησης εκδήλωσης ενδιαφέροντος για το ΠΜΣ και η ενημέρωση των υποψηφίων.
ii. Η υποστήριξη των εκπαιδευτικών, διοικητικών, και
οικονομικών δραστηριοτήτων του ΠΜΣ.
iii. Ο συντονισμός ενεργειών προβολής και δημοσιότητας του ΠΜΣ.
iv. Η τήρηση αρχείων έργου και δεικτών αξιολόγησης
του προγράμματος.
6. Ιστοσελίδα του ΠΜΣ
Η επίσημη ιστοσελίδα του ΠΜΣ  - http://nutrienvironment.bio.uth.gr/ενημερώνεται διαρκώς και πε-
ριέχει όλες τις πληροφορίες και ανακοινώσεις του Προγράμματος και αποτελεί τον επίσημο χώρο ενημέρωσης
των φοιτητών και φοιτητριών.
Άρθρο 7
Διασφάλιση ποιότητας
1. Πνευματικά δικαιώματα και λογοκλοπή
Τα πνευματικά δικαιώματα των ΜΔΕ ή δικαιώματα
ευρεσιτεχνίας ή εμπορικής εκμετάλλευσης των εργασιών καθορίζονται με σχετικές αποφάσεις της Επιτροπής
Δεοντολογίας του ΠΘ.
Κάθε είδους λογοκλοπή στις εργασίες των μαθημάτων,
τις δημοσιεύσεις ή τη συγγραφή των Μεταπτυχιακών
Διπλωματικών Εργασιών επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
ΠΜΣ και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
Καταθέτοντας οποιαδήποτε μεταπτυχιακή εργασία, ο
μεταπτυχιακός/κη φοιτητής/τρια υποχρεούται να αναφέρει αν χρησιμοποίησε το έργο και τις απόψεις άλλων.
Κατά την ολοκλήρωση της συγγραφής οποιασδήποτε
μεταπτυχιακής εργασίας, ο φοιτητής οφείλει να ελέγξει,
σε συνεργασία με τον επιβλέποντα καθηγητή, με ειδικό
λογισμικό το ποσοστό αυτολεξεί αντιγραφής του κειμένου που καταθέτει και να συμπεριλάβει την έκθεση ανα-
φοράς του λογισμικού κατά την κατάθεση της εργασίας.
Το ποσοστό ακριβούς αντιγραφής κειμένου δεν δύναται
συνολικά να υπερβαίνει το 25%. Στο ποσοστό αυτό δεν
συμπεριλαμβάνονται οι βιβλιογραφικές αναφορές.
Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης -δημοσιευμένης ή μη χωρίς τη δέουσα
αναφορά. Η παράθεση οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
για διαγραφή του/της. Στις παραπάνω περιπτώσεις -και
μετά από αιτιολογημένη εισήγηση του/της επιβλέποντος/σας καθηγητή/τριας- η Συνέλευση του Τμήματος
μπορεί να αποφασίσει τη διαγραφή του/της.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται στη ΣΕ του ΠΜΣ για κρίση
και εισήγηση για αντιμετώπιση του προβλήματος στη
Συνέλευση του Τμήματος. Ως παραβάσεις θεωρούνται
και τα παραπτώματα της αντιγραφής ή της λογοκλοπής και γενικότερα κάθε παράβαση των διατάξεων περί
πνευματικής ιδιοκτησίας από μεταπτυχιακό/κη φοιτητή/
τρια κατά τη συγγραφή εργασιών στο πλαίσιο των μαθημάτων ή την εκπόνηση μεταπτυχιακής διπλωματικής
εργασίας.
2. Επιτροπή Ηθικής και Δεοντολογίας της Έρευνας Τριμελής Εσωτερική Υποεπιτροπή Ηθικής και Δεοντο-
λογίας της Έρευνας
Σύμφωνα με το άρθρο 279 του ν. 4957/2022, η Επιτροπή Ηθικής και Δεοντολογίας της Έρευνας μπορεί να
γνωματεύσει σε θέματα ηθικής και δεοντολογίας που
αφορούν άρθρο προς δημοσίευση σε επιστημονικό
περιοδικό ή υπό εκπόνηση διπλωματική εργασία ή Διδακτορική Διατριβή.
Ωστόσο, σύμφωνα με την απόφαση του Πρυτανικού
Συμβουλίου στην υπ’ αρ. 53/23-10-2019 συνεδρίασή του,
όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών κανόνων
ηθικής και δεοντολογίας των διπλωματικών προπτυχιακών εργασιών, των μεταπτυχιακών εργασιών και των δι-
δακτορικών διατριβών, το κάθε Τμήμα συγκροτεί τριμελή υποεπιτροπή Ηθικής και Δεοντολογίας της Έρευνας.
Ως προς τη διαδικασία, οι ενδιαφερόμενοι υποβάλλουν: 1) αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα, έντυπα συναίνεσης και λοιπά δικαιολογητικά, που
κρίνονται ως αναγκαία με βάση τα επιστημονικά πεδία.
Τα υποδείγματα για τη σύνταξη των σχετικών εντύπων
βρίσκονται στην ιστοσελίδα του Πανεπιστημίου Θεσσαλίας στην ηλεκτρονική διεύθυνση: https://2018.uth.
gr/panepistimio/thesmika/themata-deontologias/
Εσωτερική Επιτροπή Ηθικής και Δεοντολογίας/Σχετικά
Έντυπα-Έγγραφα.
Μετά τον έλεγχο της πρότασης, η Επιτροπή του Τμήματος εκδίδει βεβαίωση έγκρισης της πρότασης της
μεταπτυχιακής εργασίας. Στην περίπτωση που υπάρξει
απόρριψη της αίτησης ή διαφωνία μεταξύ των μελών
της Επιτροπής, θα διαβιβάζεται στην Επιτροπή Ηθικής
και Δεοντολογίας της Έρευνας του Πανεπιστημίου Θεσσαλίας. Οι Βεβαιώσεις έγκρισης θα αναρτώνται στο πλη-
ροφοριακό σύστημα της ΜΟΔΙΠ.
3. Αξιολόγηση/έλεγχος ποιότητας Προγράμματος
Το ΠΜΣ συνολικά, αλλά και τα επιμέρους μαθήματα θα
αξιολογούνται συστηματικά σύμφωνα με τις προτεινόμενες διαδικασίες και τα κριτήρια που έχουν θεσπιστεί
από το Εσωτερικό Σύστημα Διασφάλισης Ποιότητας του
Πανεπιστημίου Θεσσαλίας και παράλληλα συνεισφέρουν
στην περαιτέρω βελτίωσή του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Άρθρο 8
Αναθεώρηση Εσωτερικού Κανονισμού ΠΜΣ
Oι διατάξεις του παρόντος κανονισμού λειτουργίας
του ΠΜΣ μπορούν να τροποποιούνται με απόφαση της
Συνέλευσης του Τμήματος Βιοχημείας και Βιοτεχνολογίας
κατόπιν τεκμηριωμένης εισήγησης της ΣE και έγκρισης
από τη Σύγκλητο του Πανεπιστημίου Θεσσαλίας. Θέματα
ερμηνείας και εφαρμογής του εσωτερικού κανονισμού
και ότι δεν προβλέπεται από αυτόν διευθετούνται από την
Συνέλευση του Τμήματος Βιοχημείας και Βιοτεχνολογίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Bόλος, 24 Ιανουαρίου 2023
Ο Πρύτανης
ΖΗΣΗΣ ΜΑΜΟΥΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 436/31.01.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230200436.pdf | Tokens: 50671]